Þórður Stefánsson sjómaður , vélstjóri , skipstjóri , netagerðarmaður fæddist 17. júní 1924 í Sjávarborg við Sjómannasund og lést 4. júní 2007 . Foreldrar hans voru Stefán Erlendsson sjómaður , vélstjóri , verkamaður frá Ekru í Norðfirði , f. 24. júní 1888 , d. 29. mars 1969 , og kona hans Sigríður Þórðardóttir húsfreyja frá Pálsbæ á Stokkseyri , f. 3. nóvember 1899 , d. 19. júní 1935 . Börn Sigríðar og Stefáns : 1 . Ingi Gunnar Stefánsson bóndi , f. 7. ágúst 1918 í Nesi í Norðfirði , d. 4. mars 1950 . Lilja Stefánsdóttir , f. 17. september 1922 í Sjávarborg , d. 22. september 1922 . 4 . Þórður Stefánsson sjómaður , vélstjóri , skipstjóri , netagerðarmaður , f. 17. júní 1924 í Sjávarborg , d. 4. júní 2007 . 7 . Þórður var með foreldrum sínum í fyrstu , en móðir hans lést , er hann var ellefu ára . Hann var með þeim í Sjávarborg við Sjómannasund 1921 í Fagranesi við Hásteinsveg 1924 og 1925 , voru komin í Árbæ , ( Brekastíg 7 ) 1927 til 1931 , en síðan í húsi sínu við Brekastíg 37 , sem þau reistu 1931 . Þar bjó Þórður með föður sínum og bræðrum . Vilborg móðursystir hans tók að sér hússtjórn og móðurhlutverk . Hann varð snemma sjómaður , öðlaðist vélstjóra - og skipstjórnarréttindi . Einnig stofnaði hann til verslunar 1953 með Braga Straumfjörð og Reykdal Jónssyni og nefndu R. Jónsson og Co . Hann eignaðist , ásamt Holbergi Jónssyni , Reykdal Jónssyni og Arnmundi Þorbjörnssyni bátinn Gunnar Hámundarson , sem þeir nefndu Björgvin VE 271 . Þeir stækkuðu með Kap VE 272 1954 og nefndu Björgvin VE 72 og hófu humarveiðar frá Eyjum og voru frumkvöðlar á því sviði . Þórður missti sjón og varð lamaður í andliti eftir aðgerð vegna heilaæxlis 32 ára og varð að hætta skipstjórn . Stundaði hann síðan netagerð með vél , sem Erlendur bróðir hans fékk hugmynd að og Guðjón í Magna smíðaði . Vélin gerði Þórði kleift að spinna fangalínur úr gömlum netateinum . Með vél frá Reykjalundi varð framleiðslan léttari . Nokkrir unnu hjá Þórði við framleiðsluna , en hún var rekin á fyrstu hæð í húsi þeirra Ingibjargar við Faxastíg 2b . Við Gosið fluttist framleiðslan til Þorlákshafnar . Um sextugt hætti Þórður að vinna við þetta og vann síðan við Kertaverksmiðjuna ( verndaðan vinnustað ) í tíu ár eða til starfsloka . Þau Inga giftu sig 1945 , eignuðust tvö börn . Þau bjuggu í fyrstu í Pétursey , en byggðu húsið að Faxastíg 2b og bjuggu þar frá 1950 , en síðast á Bröttugötu 20 . Þórður lést 2007 og Ingibjörg 2010 .